బంగ్లా కెప్టెన్‌ ముష్పికర్‌
బంతి తగిలి కుప్పకూలిన బంగ్లా కెప్టెన్‌
న్యూఢిల్లీ: బంగ్లాదేశ్‌,న్యూజిలాండ్‌ జట్ల మధ్య వెల్లింగ్టన్‌ వేదికగా జరుగుతున్న తొలి టెస్టులో అపశృతి చోటు చేసుకుంది.తొలి టెస్టు చివరి రోజైన సోమవారం న్యూజిలాండ్‌ బౌలర్‌ సౌథీ బౌలింగ్‌ల బంగ్లా కెప్టెన్‌ ముష్పికర్‌ రహీమ్‌ గాయపడ్డాడు.వెల్లింగ్టన్‌లో జరుగుతున్న తొలి టెస్టులో టీమ్‌ సౌథీ వేసిన బౌన్సన్‌ను ఎదు ర్కొనే క్రమంలో రహీం తల వెనుక భాగంలో హెల్మెట్‌కు బంతి బలంగా తగలడంతో పిచ్‌పై కుప్పకూలిపోయాడు. దీంతో వైద్య సిబ్బంది హుటాహుటిన మైదానంలోకి పరుగులు పెట్టి రహీమ్‌కు ప్రథమ చికిత్స చేశారు.ఆ తరువాత రహీమ్‌ను వెంటనే అంబులెన్స్‌ల వెల్లింగ్టన్‌ ఆసుపత్రికి తరలించారు.ఆ తరువాత అతడికి ఎక్స్‌రే, ఇతర వైద్య పరీక్షలు చేశారు. రహీమ్‌కు ఎలాంటి ప్రమాదం లేదని, క్షేమంగా ఉన్నారని జట్టు మేనేజ్‌మెంట్‌ వెల్లడించింది. దీంతో మ్యాచ్‌ని 20 నిముషాల పాటు నిలిపివేశారు. ఇదే సమయంలో ఇంగ్లదేశ్‌లోని రహీం కుటుంబ సభ్యులు ఆందోళన చెందకుండా ఈ విషయం వారికి చెప్పినట్లు జట్టు మేనేజ్‌మెంట్‌ తెలిపింది. రహీమ్‌కు ఎక్స్‌రే,ఇతర వైద్య పరీక్షలు చేశారని వారికి తెలియజేశారు.రహీమ్‌ ఆరోగ్యం పట్ల ఆందోళన చెందాల్సిన పనిలేదని వైద్యులు చెప్పినట్లు వెల్లడించారు.ముష్పికర్‌ రహీమ్‌ 13 పరుగుల వద్ద క్రీజులో ఉన్నప్పుడు ఆటలో ఈ అపశృతి చోటు చేసుకుంది. ఇదిలా ఉంటే ఇదే మ్యాచ్‌లో బంగ్లా ఓపెనర్‌ ఇమ్రుల్‌ కేస్‌ కాలికి గాయం కావడంతో అంబులెన్స్‌లో ఆసుపత్రికి తరలించారు.